Document ID: 31992R2068

NEUVOSTON ASETUS (ETY) N:o 2068/92,
annettu 30 päivänä kesäkuuta 1992,
täysikasvuisten nautojen interventiohinnoista 1 päivän heinäkuuta 1993 ja 30 päivän kesäkuuta 1996 väliseksi ajaksi
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
naudanliha-alaan vaikuttaa jatkuvasti taloudellisia tekijöitä, jotka ottaen huomioon vientimahdollisuudet kolmansiin maihin aiheuttavat kysynnän ja tarjonnan rakenteellista epätasapainoa yhteisön markkinoilla,
ottaen huomioon maatalouden yleisen tilanteen korjaamiseksi rehuntuotantoaloilla ja erityisesti vilja-alalla toteutettavia toimenpiteitä, muun ohessa laskemalla virallisia hintoja; tästä aiheutuu naudanliha-alalla tuotannon keskihinnan lasku 10 prosentilla,
näiden uusien tuotantoedellytysten taloudellisten vaikutuksien olisi heijastuttava interventiohintoihin samassa suhteessa; naudanlihan tuotantohinnan ja sian ja siipikarjanlihan tuotantohintojen kiinteän suhteen vuoksi ja jotta näiden alojen kilpailutilannetta ei epätasapainotettaisi, on tarpeen laskea naudanlihan interventiohintaa vielä viisi prosenttia,
interventiohinta on mukautettava ottaen huomioon sellaiset siirtymäjärjestelyt, joista on päätetty vilja-alalla; olisi säädettävä näiden toimenpiteiden täytäntöönpanosta kolmessa vaiheessa, ja
tämän siirtymäkauden aikana olisi poikettava interventiohinnan vahvistamisesta ennen kunkin markkinointivuoden alkua,
ON ANTANUT TÄMÄN ASETUKSEN:
1 artikla
Poiketen siitä, mitä naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(4) 6 artiklan 2 kohdan toisessa alakohdassa säädetään, asetuksessa (ETY) N:o 1208/81(5) laaditun täysikasvuisten nautojen yhteisön luokitusasteikon R 3 laatua olevien uroseläinten ruhojen interventiohinta vahvistetaan:
- 325,85 ecuksi teuraspainon 100 kilogrammalle 1 päivän heinäkuuta 1993 ja 30 päivän kesäkuuta 1994 väliseksi ajaksi,
- 308,70 ecuksi teuraspainon 100 kilogrammalle 1 päivän heinäkuuta 1994 ja 30 päivän kesäkuuta 1995 väliseksi ajaksi,
- 291,55 ecuksi teuraspainon 100 kilogrammalle 1 päivän heinäkuuta 1995 30 päivän kesäkuuta 1996 väliseksi ajaksi.
Nämä hinnat vahvistetaan, jollei markkinoiden kehityksen tarpeelliseksi katsotuista myöhemmistä mukautuksista muuta johdu.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 30 päivänä kesäkuuta 1992.

Labels: 2
17
6